Document ID: 32004D0390

Komisjoni otsus,
23. aprill 2004,
millega lubatakse liikmesriikidel pikendada uue toimeaine atsetamipriidi jaoks antud ajutisi lubasid
(teatavaks tehtud numbri K(2004) 1479 all)
(EMPs kohaldatav tekst)
(2004/390/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] eriti selle artikli 8 lõike 1 neljandat lõiku,
ning arvestades järgmist:
(1) Vastavalt direktiivi 91/414/EMÜ artikli 6 lõikele 2 sai Kreeka oktoobris 1999 taotluse Nisso Chemical Europe GmbH-lt toimeaine atsetamipriidi (varasem nimetus: Exp 60707B) kandmiseks direktiivi 91/414/EMÜ I lisasse. Otsusega 2000/390/EÜ [2] kinnitati, et toimik oli täielik ja seda võis pidada põhimõtteliselt vastavaks direktiivi II ja III lisas loetletud andmete ja teabega seotud nõuetele.
(2) Toimiku täielikuks tunnistamine oli vajalik selleks, et võimaldada selle üksikasjalikku läbivaatamist ja luua liikmesriikidele võimalus anda kuni kolmeks aastaks ajutisi lubasid atsetamipriidi sisaldavate taimekaitsevahendite jaoks, kui need vastavad direktiivi 91/414/EMÜ artikli 8 lõikes 1 sätestatud tingimustele ja eelkõige tingimusele üksikasjalikult hinnata toimeainet ja taimekaitsevahendit sama direktiiviga sätestatud nõuete seisukohast.
(3) Atsetamipriidi toimet inimese tervisele ja keskkonnale taotleja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Referentliikmesriik esitas komisjonile hindamisaruande projekti 21. märtsil 2001.
(4) Toimiku läbivaatamine jätkub ka pärast referentliikmesriigi hindamisaruannete projektide saamist ja hindamist ei ole võimalik lõpule viia nõukogu direktiiviga 91/414/EMÜ ettenähtud aja jooksul.
(5) Kuna senisel hindamisel ei ole ilmnenud otseseid probleeme, tuleks liikmesriikidele luua võimalus pikendada atsetamipriidi sisaldavate taimekaitsevahendite jaoks antud ajutisi lubasid 24 kuuks kooskõlas direktiivi 91/414/EMÜ artikli 8 sätetega, et toimiku läbivaatamine saaks jätkuda. Pidades silmas võimalikku otsust kanda atsetamipriid I lisasse, on alust oodata hindamis- ja otsustamisprotsessi lõpetamist lähema 24 kuu jooksul.
(6) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Liikmesriigid võivad pikendada atsetamipriidi sisaldavate taimekaitsevahendite jaoks antud ajutisi lubasid kuni 24 kuuks alates käesoleva otsuse vastuvõtmise kuupäevast.
Artikkel 2
Käesolev otsus on adresseeritud liikmesriikidele.
Brüssel, 23. aprill 2004

Labels: 3
6